text: [{"text_idx": "#000002", "text": "Dra\u0301pi\u00f0 a\u0301 Christiania um vikuskifti\u00f0 hevur sett fer\u00f0 a\u0301 kjaki\u00f0 um Pusher Street. Pusher Street skal latast aftur, ger danski l\u00f8gma\u0301lara\u0301\u00f0harrin greitt"}, {"text_idx": "#000004", "text": "Hetta hevur danski l\u00f8gma\u0301lara\u0301\u00f0harrin, Peter Hummelgaard, gj\u00f8rt greitt, eftir at ein skottilbur\u00f0ur a\u0301 Christiania um vikuskifti\u00f0 kosta\u00f0i einum manni li\u0301vi\u00f0."}, {"text_idx": "#000007", "text": "Mor\u00f0i\u00f0 hevur elvt til o\u0301tta i\u0301 Keypmannahavn, og serliga a\u0301 Christiania, og samb\u00e6rt DR vilja Christianittar ikki longur, at Pusher Street skal vera centrum fyri ru\u0301sevnas\u00f8lu i\u0301 Keypmannahavn."}, {"text_idx": "#000008", "text": "Peter Hummelgaard hevur \u00e6tlanir um at ste\u00f0ga s\u00f8luni av ru\u0301sevnum a\u0301 Pusher Street, men ju\u0301st hvussu hetta skal eydnast, veit hann ikki."}, {"text_idx": "#000011", "text": "Peter Hummelgaard sigur vi\u00f0 DR, at stjo\u0301rnin er til rei\u00f0ar vi\u00f0 n\u00f8krum ambo\u00f0um at taka i\u0301 ny\u0301tslu mo\u0301ti organisera\u00f0u ru\u0301sevnas\u00f8luni, men hann vil ikki siga na\u0301greiniliga, hv\u00f8rji hesi ambo\u00f0ini eru."}, {"text_idx": "#000015", "text": "Langti\u0301\u00f0ar\u00e6tlanin er kortini, at Christiania skal virka sum eitt og hv\u00f8rt anna\u00f0 grannalag i\u0301 Keypmannahavn, sigur danski l\u00f8gma\u0301lara\u0301\u00f0harrin."}]